Додеканезите Архиви - Градовете на Европа\nНисирос – островът със спящия вулкан\nOn февруари 1, 2018 февруари 1, 2018 by admin\tPosted in ГърцияTagged вулкан на остров Нисирос, вулканичен остров, гръцки острови, Додеканези, Додеканезите, как да стигна до Нисирос, какво да видя на Нисирос, Мандраки Нисирос, на плаж в Гърция, Никея Нисирос, Нисирос, Нисирос Гърция, хотели на остров Нисирос\nВъпреки забележителния вулканичен кратер, който изпъква във вътрешността на острова, Нисирос е сравнително непознат остров сред масовите туристи. Най-честите посетители на острова са еднодневни туристи от близкия остров Кос, така че дори и основното селище на Нисирос, носещо името Мандраки, може да се определи като заспало селце. Основната атракция на острова си остава вулкана, който е и причината за плодородието на Нисирос, както и магнит за любители на флората и фауната. Тъй като плажовете на острова може да се определят само като добри (просто нищо впечатляващо), основното нещо което може да правите на Нисирос, освен разходка до вулкана, си остава една приятна разходка из ослепителните селища като Никеа и Ембориос. За да ги стигнете и разгледате, ще трябва малко да се потрудите и натоварите физически, но определено си заслужава – най-вече заради красивите гледки и чудесната местна кухня. Оглеждайте се за „кукузина“ – напитка, произведена от грозде и смокини.\nНа снимката: Калдерата на Нисирос;\nКак да стигнете до Нисирос:\nНисирос няма летище и до тук може да се стигне само по море. Фериботните връзки обаче също са доста ограничени. Додеканисос Сийуейс /Dodekanisos Seaways/ чрез своите катамарани спира в Нисирос във вторник и четвъртък, на път за Кос и Родос (или връщайки се от тях). Освен това Blue Star Ferries спират два пъти на острова на път за Кос, Калимнос, Астипалея и Тилос. До Нисирос има и множество дневни връзки с разположения наблизо остров Кос. Панагия Спилиани плава до градчетата Кос и Кардамена, докато по-малкото корабче Агиос Константинос осъществява курсове до Кардамена. Пътуванията варират от дестинацията, но са около 10.00 Евро. Пътуването от Пирея до тук е 14 часа, докато от Родос – около 5 часа (от Родос има и по-бързи кораби, които пътуват около 3 часа).\nНа снимката: Типичната за гръцките острови църква, извисяваща се над селцето Никея;\nКак да обикаляте из остров Нисирос:\nЗа разходка из Нисирос през летните месеци може да разчитате на местните екскурзионни корабчета. Ако решите да се възползвате от такава разходка, качете се на корабче от Джиали (Giali), където има хубав пясъчен плаж. Иначе по суша основният транспорт на острова е чрез автобусчета. Всеки ден има връзка с автобус до вулкана. Автобусите пътуват дневно до кратера на вулкана около 10 пъти, като позволяват на туристите да се разходят там около 40 минути. Пътуването до кратера е около 7-8 Евро. Има и автобусен транспорт от пристанището на острова до селището Никея (автобусът минава през Пали и последно беше безплатен).\nРазбира се, ако не искате да зависите от разписания на автобуси, може да си вземете кола или скутерче под наем или пък да ползвате такси. Diakomihalis предлага коли под наем на добри цени, а такси от Мандраки до вулкана излиза около 20.00 Евро в двете посоки (обадете се на Ирини – 22420 31474).\nМандраки – основният град на Нисирос:\nОколо 2/3 от населението на Нисирос е съсредоточено в пристанищния град Мандраки. С типичните за гръцките острови бели къщички, Манраки се простира по протежение на северния бряг на Нисирос. По крайбрежната алея има кафенета и таверни – приятно място за сядане на фона на морския пейзаж. Мандраки е почти напълно пешеходен, така че лабиринтът от улички представлява приятно място за разходка.\nНа снимката: Мандраки;\nОсновната забележителност е в далечния западен край на градчето, където се намират руините на датиращия от 14-ти век Замък на рицарите и неговата кула. На неговите по-ниски нива има манастир – Мони Панагия Спилянис (Девата от пещерата), където може да влезете безплатно (дарения са пожелателни). Манастирът е отворен всеки ден от 10.30 до 15.00ч часа. Тъй като Нисирос е доста ограничен откъм плажове, местните посещават често пясъчния плаж на Мандраки, намиращ се в източния край на града. Това е популярно място за плуване, въпреки че понякога е покрито с морски водорасли. Каменен плаж от черни камъчета се намира пък на запад от Мандраки – това е плажът Хохлаки. До него се достига до една сравнително лоша пътека, така че не се опитвайте да отидете до там, ако времето е било лошо.\nАко имате повече време и искате да разгледате нещо, разказващо повече за историята на острова, може да посетите местния археологически музей. Срещу скромна входна такса, музеят може да се посети всеки ден (без понеделник) от 8.30 часа до 15.00 часа. Този модерен музей, намиращ се на главната пешеходна улица на Мандраки, представя очарователна колекция от елинистична и римска керамика и скулптура, както и по-ранни артефакти, включително и такива правени от обсидиан, добит на съседния остров Джиали. Може да видите и древногръцки надпис, който сочи за неотдавнашен приток от мигранти от Сирия и Палестина.\nНедалеч от Мандраки (реално на около 20 минути пеша от градчето) се намира удивителният акропол, датиращ от преди 3000 години. Акрополът е от Микенската ера, но неговите стени са малко по-нови – от 4-ти век пр. Хр. По стените може да видите древни посвещения, макар и да приличат на модерни съвременни графити. Акрополът може да се посети свободно през целия ден, като на много места ще видите табелки и на английски език с информация. От тук се откриват чудесни гледки.\nВулканът на Нисирос:\nНисирос се издига на мястото на вулканична линия в южното Егейско море. Независимо че от последното изригване са изминали около 25 000 години, вулканът все още се счита за спящ, но не и за изгаснал напълно. Първоначално вулканът се е извисявал на около 850 метра височина, но в резултат на три изригвания от преди 30 000 до 40 000 години центърът на вулкана пропада. Бели и оранжеви камъни пемза може да се видят все още по северните, източните и южните краища на острова, докато голям поток от лава покрива целия югозапад около Никея.\nНа снимката: Кратерът на вулкана на Нисириос;\nМестните наричат вулкана Поливотис. Според легендата, по време на битката между боговете и титаните, Посейдон откъснал парче от Кос и го използвал за улавяне на гиганта Поливоти дълбоко под скалата на Нисирос. Ревът на вулкана се счита за неговия разгневен глас. Посетителите, които искат да изпитат усещането да се разходят във вулкан, може да вземат автобус или такси до там, или да се разходят пеша. Ограничена зона в южния край (отворена от 9.00 до 20.00 часа) дава достъп до няколко отделни кратера. Отидете там преди 11.00 часа сутрин, защото след това тълпите стават големи. Пътека ще ви отведе надолу в най-големия от кратерите – Стефанос, където може да се разходите сред разноцветни фумароли. Повърхността е мека и топла, което прави здравите обувки изключително важни. Не се застоявайте много, тъй като земята е нестабилна и може да се срути. Наблизо има пътека, която води и към по-малкия кратер Полиотис. При всички положения бъдете много внимателни.\nОчарователното, но до голяма степен разрушено село Ембориос, е кацнало високо над назъбения северен ръб на калдерата. Разстоянието от Мандраки до тук е около 9 км. Къщичките се издигат до самият стръмен край на скалистия хребет. Много малко от тях обаче са боядисани в традиционните бели цветове и наистина поддържани. Останалите са потънали и обрасли в растения. Освен котките, прозяващи се на слънце, много малко хора живеят тук все още.\nЗа разлика от Ембориос, селцето Никеа, което се намира на около 4 км. на юг от края на кратера, все още е много оживено. Селцето също е почти изцяло пешеходно, тъй като уличките му са толкова тесни, че превозни средства тук не могат да проникнат. Искате или не, ако идвате тук с превозно средство, ще трябва да го оставите някъде в края и след това да продължите пеша. Особено красив е централният градски площад – силно казано „площад“, защото мястото е наистина малко, но пък за сметка на това площадчето е едно от най-красивите места на всичките острови Додеканези. В центъра на площада има красива мозайка от пемза, наоколо може да видите красиви варосани пейки, а над площада се издига селската църква. На няколко места в Никея има красиви места, от където може да се наблюдава вулкана. От Никея може пеша да слезете към вулкана, като за целта трябва да поемете по пътека, започваща зад вулканологическия музей.\nНа снимката: Красивото площадче на Никея;\nНа снимката: Никея и гледка към калдерата;\nВъпросният музей се намира на Платея Николау Хартофили. Музеят е отворен само между май и септември, като може да се посети през всички дни (11.30 до 18.30 часа от понеделник до четвъртък; и от 10.30 до 14.30 часа от петък до неделя). В музея ще научите доста за историята на вулкана и митовете, свързани с него, както и за влиянието му върху острова. Тъй като се състои почти изцяло от информационни панели, ще ви се наложи доста да почетете, за да научите повече.\nНа снимката: Вулканическият музей;\nМеста за настаняване на Нисириос:\nОбщо взето местата за настаняване на острова се ограничават до пристанището Мандраки. Препоръчваме ви да разгледате следното място за настаняване:\n*Hotel Porfyris (Това място за настаняване е на 6 минути пеша от плажа na град Мандраки. Хотелът предлага плувен басейн и ежедневна закуска. Климатизираните стаи са с мебелиран балкон с гледка към планината Диавати и Егейско море. Всички стаи са оборудвани с хладилник и телевизор и включват собствена баня с душ и тоалетни принадлежности. Цените започват от 100.00 лева на вечер за двойна стая).\nИскате да резервирате в Hotel Porfyris?Резервирайте в Booking.com чрез този бутон и вземете до 10% от стойността на резервацията си обратно\nВажно: Статията предоставя информация за остров Нисирос, Гърция. Тук ще намерите полезна информация за острова – история, как да стигнете, най-добро време за посещение, интересни факти. Статията е последно обновявана от нашия екип на 01 Февруари 2018г.\nПо-долу може да видите интерактивна карта относно остров Нисирос, която ви позволява да се ориентирате по-добре относно разположението на острова, но също така ви предлага три интересни опции- да получите информация за трафика из района в момента /кои са натоварените пътища и кои улици са по-малко натоварени/, да получите информация относно най-добрите пътища за транзитно преминаване из района, а така също да получите информация и относно велосипедните маршрути в района:\nТилос – по стъпките на слоновете-джуджета\nOn януари 29, 2018 by admin\tPosted in ГърцияTagged гръцки острови, Додеканези, Додеканезите, забележителности на Тилос, как да стигна до Тилос, какво да видя на остров Тилос, Карпатос, Мегало Хорио, остров Тилос, плажове в Гърция, плажове на Тилос, Родос, Сими, слонове-джуджета на Тилос, Тилос\nТилос е един от малките гръцки острови, част от групата на Додеканезите. Ако търсите приключение сред красива природа на сравнително слабо заселен остров, то Тилос е вашето място. За разлика от някои от безплодните съседни острови, Тилос е отрупан с диви цветя и е дом на завладяващо биоразнообразие, привличащо любителите на птици и дивата природа от цял свят. Може спокойно да се разходите из долините или планините на острова и след това да се спуснете към някой от множеството диви плажове. Чудесните води около Тилос са и дом на тюлени монаси и морски костенурки.\nУдивително е, че древният Тилос е бил най-известен със своята популацията от слонове-джуджета. Предполага се, че слонове с истински размери са намерили начин да достигнат до тези земи преди около шест милиона години, когато островът все още е бил свързан към Мала Азия. Когато Тилос бил отделен от континента заради покачващите се води на Средиземно море, слоновете са останали без естествени врагове, а поради намалелият обем на храната тук, техният размер също с времето започнал да намалява. Слоновете-джуджета изчезнали около 4000г. пр. Хр., вероятно поради пристигането на острова на първите хора. Множество кости от тези животни са открити през 1974г. в пещерата Харкадио, в непосредствена близост до пътя „Ливадия-Мегало“.\nНа снимката: Тилос, Гърция;\nКак да стигнете до остров Тилос:\nТилос няма летище и до тук може да се стигне само по море. Фериботните връзки обаче също са доста ограничени. Додеканисос Експрес (www.12ne.gr) чрез своите катамарани спира в Тилос във вторник и четвъртък, тръгвайки от Родос и Халки към Нисирос, Кос и Калимнос сутринта и обратно към Родос вечерта. В тези два дни (вторник и четвъртък), използвайки тази услуга, може да стигнете до Тилос за еднодневна екскурзия от Родос. Освен това Blue Star Ferries плава два пъти всяка седмица от Пирея през Нисирос, Кос и Калимнос, и два пъти до Родос. Корабите спират на пристанището Ливадия в Тилос. Пътуването от Пирея до тук е 16 часа, докато от Родос – между 1.5 и 2.5 часа в зависимост от кораба, който сте избрали.\nКак да обикаляте из остров Тилос:\nПет автобуса всеки ден свързват пристанището Ливадия с Мегало Хорио, плажовете Еристос и Агиос Антониос (билетът е около 1,50 евро). На острова няма таксита, но можете да наемете кола или скутер от Drive Rent A Car (www.drivetilos.gr) или Tilos Travel.\nКакво да видите на остров Тилос:\nВходната врата към Тилос е главното пристанище, носещо името Ливадия. С население от 470 души и красиви бели къщички, Ливадия се издига на югоизточното крайбрежие. Вярвате или не, това малко пристанище е основният туристически център на острова. Почти всичко опции за настаняване на острова са разположени по протежение на 2-километровата плажна ивица на Ливадия, отворена към закътания залив Агиос Стефанос. На централния площад на Ливадия ще откриете разнообразие от кафенета, стари таверни и сгради в италиански стил. Повечето посетители се задоволяват просто да се отпуснат на плажа, но Ливадия е чудесна база и за разходки до Лерос – било чрез наета кола или скутерче, или просто пеша през хълмовете.\nНа снимката: Плажът на Ливадия;\nКогато пиратите обикаляли Додеканезите, средновековното селище Микро Хорио е било основен център на острова. Последните му жители са го напуснали преди 50-на години и сега той стои празен, само на около 45 минути пеша от Ливадия. Различните къщи са в различен етап на разпад, като през летните месеци някои от тях отварят като заведения. Може да се разходите из Микро Хорио докато е светло, защото мястото става малко зловещо след като светлината изчезне.\nНа снимката: Изоставеният град Микро Хорио;\nДругото интересно място на острова е Мегало Хорио, с население от около 50 души. Мегало Хорио, малката „столица“ на Тилос, е хълмисто селце с тесни улички. Тук една от интересните забележителности е местният музей (макар и заемащ само една стая), от който може да научите немалко за известните слонове-джуджета. На около 1 часа пеша от Мегало Хорио се намира замъкът на Рицарите.\nСеверозападният край на Тилос е дом на няколко привлекателни плажа. Най-добрият за плуване е дългият и широк плаж Еристос, намиращ се на около 2.5 километра на юг от Мегало Хорио.\nНа снимката: Музеят на Мегало Хорио;\nТихото селище Агиос Антониос, на 1.5 км северозападно от Мегало Хорио представлява тясна ивица от чакъл с таверна в двата края. Много по-хубав е плажът Плака, разположен в заливче на около 3 км. на запад. Този плаж също е почти изцяло неразвит откъм туристическа инфраструктура. Водата е леко по-топла, а самото място е популярно за гмуркане. Отвъд Плака крайбрежният път се изкачва към хълм, а след около 3 км. се достига до разположения на бреговата ивица манастир Агио Пантелеймон /Agiou Panteleimona/.\nНа снимката: Плажът Плака;\nМеста за настаняване на остров Тилос:\n*Apollo Studios (Това място за настаняване е на 3 минути пеша от плажа. Разположен само на 50 метра от пристанището на Тилос и плажа на Ливадия, мястото разполага с просторни стаи с възможност за самостоятелно приготвяне на храна и обзаведен балкон с изглед към Егейско море. Цените започват от около 100.00 лева);\nИскате да резервирате в Apollo Studios?Резервирайте в Booking.com чрез този бутон и вземете до 10% от стойността на резервацията си обратно\n*Sea View Hotel (Това място за настаняване е на 3 минути пеша от плажа. Хотелът се намира сред красива природа и предлага стаи с морски изглед. Плажът е на 500 метра. Осигурен е безплатен Wi-Fi достъп. Цените започват от около 70 лева);\nИскате да резервирате в Sea View Hotel?Резервирайте в Booking.com чрез този бутон и вземете до 10% от стойността на резервацията си обратно\nВажно: Статията предоставя информация за остров Тилос, Гърция. Тук ще намерите полезна информация за острова – история, как да стигнете, най-добро време за посещение, интересни факти. Статията е последно обновявана от нашия екип на 29 Януари 2018г.\nПо-долу може да видите интерактивна карта относно остров Тилос, която ви позволява да се ориентирате по-добре относно разположението на острова, но също така ви предлага три интересни опции- да получите информация за трафика из района в момента /кои са натоварените пътища и кои улици са по-малко натоварени/, да получите информация относно най-добрите пътища за транзитно преминаване из района, а така също да получите информация и относно велосипедните маршрути в района:\nКарпатос – дълбоко пазената тайна на Гърция\nOn януари 23, 2018 януари 23, 2018 by admin\tPosted in ГърцияTagged гръцки острови, Додеканези, Додеканезите, как да стигна до Карпатос, какво да видя на остров Карпатос, Карпатос, Лефкос, лято в Гърция, Олимбос Карпатос, остров Карпатос Гърция, Пигадия, плаж Апела на Карпатос, хотели на остров Карпатос\nГръцкият остров Карпатос е обитаван от малко над 6000 души. Островът е известен с дивите си планини и невероятно красивите си плажове и заливчета. Ако обичате спокойствието и сте готови да пътувате малко повече време за вашата лятна почивка /все пак островът е част от Додеканезите и до него не се достига лесно/, то Карпатос би бил чудесен избор, защото е сред най-малко комерсиализираните острови на Гърция. Според легендата Прометей и неговите титани са родени тук, а обвитите в облаците красиви селца на Карпатос безспорно създават усещането за нещо древно и първобитно във въздуха. Разположението на Карпатос го прави доста ветровито място, поради което не е случайно, че южната част на острова всяко лято е домакин на международен кайтсърфинг турнир. И ако южната част впечатлява с красивите си плажове, то северната част на острова привлича със съхранената от месните култура. Не се учудвайте от облеклото на жените, особено в забравеното от времето селище на Олимпос /или Олимбос/, кацнало на върха на опасен планински хребет. Те носят традиционните си носии, така както е било и преди векове.\nНа снимката: Карпатос, Гърция;\nКак да стигнете до остров Карпатос:\nНай-бързата възможност за достигане до острова е по въздух. Летището се намира в най-южния край на Карпатос, като местната компания Olympic Air (www.olympicair.com) осъществява между два до четири полета дневно до Атина (пътуването е около един час) и до Родос (пътуването е около 40 минути). Има връзки по въздух и с други острови като Касос (едва 15 минути пътуване) и Крит (пътуването е около един час).\nНа снимката: Летището на острова;\nОсновното пристанище на острова, Пигадия, се обслужва от Blue Star Ferries. Корабите често акостират и в северното градче Диафани (преди или след като спрели в Пигадия, зависи от посоката на движение на кораба). Blue Star Ferries пътуват от Атина, но чрез тях може да стигнете и до някои от другите острови от групата на Додеканезите – фериботите пътуват три пъти седмично до Халки и Родос и три пъти седмично до Касос, а така също има връзки до Крит и Санторини.\nКак да се придвижите из остров Карпатос:\nЛетището на острова се намира на 14 километра южно от основния град Пигатия. За съжаление тук няма автобус, който да ви закара до града, поради което ще трябва да разчитате на такси. Цената за тази услуга е над 20.00 Евро, така че ако планирате обиколки из острова, може направо да помислите за наемането на автомобил.\nДруга опция за разглеждане на острова е по вода чрез някое от многобройните корабчета. Всеки ден такива пътуват от Пигатия до Диафани, където може да се качите на автобус до Олимпос или да продължите на север към някой от отдалечените плажове. Автобусните линии на острова се оперират от компанията KTEL (www.karpathosbus.wordpress.com). Главната станция в Пигадия се намира недалеч от пристанището. Връзките от Пигадия до Олимбос обаче са доста редки.\nВсички големи вериги за коли под наем имат търговски обекти на летището, а навсякъде има местни агенции из острова. Препоръчваме ви Europcar (www.europcar.com) и Lefkos Rent a Car (www.lefkosrentacar.com). Цените на такситата се публикуват на главната стоянка в Пигатия. Тарифите са прекалено високи, като пътуването до Лефкос струва около 50.00 Евро, а до Олимбос – 75.00 Евро. Поради тази причина наистина е добре да помислите за използване на автобус, или направо да си вземете кола под наем.\nПигадия, с население от около 1700 души, е столицата на остров Карпатос и основно фериботно пристанище. Разположен е по протежение на дълъг залив по югоизточно крайбрежие на острова. Независимо, че на север от Пигадия се намира доста прилични плажове, самият град не може да се похвали с нещо особено – тук липсва добрият фотогеничен външен вид и приятните геометрично варосани къщи, които може да се видят на други острови. Въпреки всичко отделете малко време, за да се разходите около пристанището и по крайбрежната алея, с нейните многобройни заведения.\nНа снимката: Пигадия с пристанището;\nАко сте избрали Пигадия за ваше място за нощуване на острова, то трябва да знаете, че по-евтините опции са разположение по уличките нагоре по хълма, докато по-скъпите и модерни опции – около самия залив и най-вече в северна посока спрямо залива. Ако искате някакви препоръки за различни като вид опции, то може да разгледате следните хотели/студия:\n-Rose’s Studios /намира се недалеч от фериботния терминал и на няколко минути от плажа. Предлага добри стаи, а цените започват от около 60.00 лева/;\nИскате да резервирате в Rose’s Studios?Резервирайте в Booking.com чрез този бутон и вземете до 10% от стойността на резервацията си обратно\n-Atlantis Hotel /Това място за настаняване е на 3 минути пеша от плажа и в близост до различни местни забележителности, магазини и ресторанти. Той предлага плувен басейн и стаи за гости с изглед към Егейско море и басейна. Цените започват от 80.00 лева за двойна стая/;\nИскате да резервирате в Atlantis Hotel?Резервирайте в Booking.com чрез този бутон и вземете до 10% от стойността на резервацията си обратно\n-Alimounda Mare Hotel /Това място за настаняване е на 2 минути пеша от плажа. Хотел Alimounda Mare е разположен в тих залив в областта Пигадия, на първа линия до морето и предлага 5-звездно настаняване и голям инфинити басейн. Включва 2 ресторанта, 2 бара, фитнес зала и СПА център. Цените за двойна стая започват от около 250.00 лева/;\nИскате да резервирате в Alimounda Mare Hotel?Резервирайте в Booking.com чрез този бутон и вземете до 10% от стойността на резервацията си обратно\nЮжната част на остров Карпатос:\nБлагодарение на пясъчните си плажове, няколко привлекателни селца в южната половина на остров Карпатос са се превърнали днес в малки курорти. Във вътрешността тук има няколко още по-спокойни селца, издигащи се над хълмовете. Това е и район, който е пресечен от живописни пешеходни пътеки. Високо в скалите над Пигадия се намира малкото селце Менетес. Освен интересния музей на фолклора, тук няма друга конкретна забележителност, която си заслужава особено внимание. Разходете се до църквата и из тесните улички, по протежение на които се издигат традиционните бели къщички. Иначе вече споменатият музей се помещава в две стаи на древен параклис. Ключовете за параклиса, съответно и за самия музей, се държат от жена на име Ирини. След като ви го отключи, тя ще ви разкаже за самия музей и намиращите се тук предмети. От нея може да научите и за близките до Менетес тунели в хълма, използвани от германските войски през Втората световна война.\nНа югозападното крайбрежие на Карпатос, на 9 километра от Менетес, се намира едно от най-старите селища на острова – Аркаса. Мястото, където навремето се е намира центърът на селцето, днес представлява процъфтяващ морски курорт. Пътека край морето води до останките на базилика от 5-ти век /Агия София/, където се издигат два параклиса сред мозаечни фрагменти и колони. Недалеч е и древен акропол. Най-добрият плаж в тази част на острова е пясъчният Агиос Николаос, който се простира на юг от акропола.\nНа снимката: Плаж Агиос Николаос;\nАко сте избрали Аркаса за ваше място за нощуване на острова и искате някакви препоръки за различни като вид опции, то може да разгледате следните хотели/студия:\n-Summer Breeze /на две минути от плажа; цена на апартамент за 4-ма души започват от 70.00 лева/;\nИскате да резервирате в Summer Breeze?Резервирайте в Booking.com чрез този бутон и вземете до 10% от стойността на резервацията си обратно\n-Alona Luxury Villas /мястото се намира на 150 метра от плажа и на около 500 метра от самото селище; цена на мезонет за 4-ма души е около 200 лева на вечер/;\nИскате да резервирате в Alona Luxury Villas?Резервирайте в Booking.com чрез този бутон и вземете до 10% от стойността на резервацията си обратно\nДруго интересно място в южната част на острова е Финики. Селцето се намира на брега на чудесен залив във формата на полумесец и само на 2 километра северно от Аркаса. Бяло-сините къщи, разпръснати таверни, малко пристанище и чудесен плаж от сив пясък – това е Финики. Най-доброто място за плуване е плажът Агиос Георгиос /намира се на юг от Финики в посока Аркаса/. По отношение на място за настаняване тук, няма как да не ви посочим Финики Вю Хотел /Finiki View Hotel/. Цените за нощувка започват от около 105 лева за двойна стая.\nНай-големият, но и най-красивият от северозападните крайбрежни курорти на остров Карпатос, е Лефкос. Това селце се намира на 20 километра северно от Финики. Пясъчният плаж на Лефкос е изключителен и е достатъчна причина да посетите мястото. Тъй като Лефкос е свързан с автобус с Пигадия, може сравнително лесно да дойдете до това селце.\nСеверната част на остров Карпатос:\nМестните често описват Карпатос като два отделни острова, където северните планински райони влизат в ярък контраст с плодородните южни части. Ако тръгнете на север от Пигадия, ще видите как главният път започва бавно да се „катери“, а пейзажите стават още по-зрелищни. Само в рамките на последното десетилетие пътят беше изграден почти до най-северните части, като неприятният ефект от това разширяване е, че някога изолираното село Олимбос днес е пълно с туристи, които идват тук на еднодневни разходки. Олимбос все още е великолепно място, като може би ще ви бъде най-приятно да стинете до тук, ако първо се качите на корабче до Диафани от Пигатия, а след това хванете автобуса до Олимбос. Ако обичате планинския туризъм, останете тук поне няколко дни. Толкова ще са ви нужни и да се насладите на някои от отдалечените плажове.\nНа снимката: Олимбос;\nНа 17км. северно от Пигатия, един наклонен път се спуска стръмно надолу към морето, за да стигнете до един от най-красивите, ако не и най-красивият плаж на всички острови от групата на Додеканезите. Това е плажът Апела /Apella/, над който са надвиснали скали от север и юг, обрасли с диви цветя. Със своя бял пясък, плажът Апела прилича повече на плаж на Хаваите, отколкото на плаж, който бихте очаквали да видите в Егейско море. Точно над плажа, там където свършва пътя, има добра таверна.\nНа снимката: Плажът Апелос;\nНезависимо че плажът Апела е наистина нещо невероятно като гледка и условия на плуване, една от основните причини да искате да дойдете в тази част на Карпатос, е селцето Олимбос. Със своите около 350 души население, Олимбос се е вкопчил на височина от 716 метра при връх Профитис Илияс. Разходете се из криволичещите улички, където ще видите стари гъркини, облечени в ярко оцветени традиционни дрехи. Много местни жители дори говорят с диалект, който съдържа следи от езика на древните дорийци. Тъй като Олимбос привлича много туристи всеки ден, главната улица е препълнена с магазини, продаващи сапуни, килими, бродирано спално бельо и кожени сандали. Има и немалко таверни с разнообразни менюта. Дори и това обаче не е в състояние да промени красивата гледка, но все пак ако искате да усетите и да видите наистина красотата на мястото, добре е да дойдете тук рано сурин или късно следобед, когато голяма част от тълпите туристи ги няма. Ако сте избрали Олимбос за ваше място за нощуване на острова и искате някакви препоръки за различни като вид опции, то може да разгледате следните хотели/студия:\n-Hotel Aphrodite /намира се в центъра на селцето и предлага стаи с балкони, гледащи към Егейско море; цените за двойна стая започват от около 80.00 лева/;\n-Irene’s House /това е обновена традиционна къща, разположена в центъра на селището Олимп, в Капратос. Тя предлага напълно обзаведени помещения за настаняване в типичния за острова стил.; цените започват от малко над 100.00 лева за нощувка за двама души/;\nИскате да резервирате в Irene’s House?Резервирайте в Booking.com чрез този бутон и вземете до 10% от стойността на резервацията си обратно\nПоследното интересно място на остров Карпатос, или поне в северната част на острова, е селището Диафани. Населението му едва ли надхвърля 250 души. Селището се намира между планината и морето. Повечето хора не намират нищо интересно тук, поради което само преминават през Диафани – това е и причината местните плажове и интересни туристически пътеки да са сравнително пусти. Причината да дойдете тук не са толкова традиционните бели къщички на селището, а факта че от тук потеглят екскурзионни лодки, водещи до редица недостъпни плажове на Карпатос или до близкия остров Сария. Някои от лодките тръгват от Пигадия и просто спират в Диафани, а други директно тръгват от тук. Ако искате да отидете за деня до остров Сария, пригответе си около 20.00 Евро /в двете посоки/, а разходката до някой от близките недостъпни по друг начин плажове струва около 8-10.00 Евро.\nОсвен за любителите на морските пътешествия и приключения, Диафани е подходящо място и за любителите на планината. Пешеходни пътеки от селището са маркирани с червени или сини маркери или камъни. Най-популярният маршрут, тръгващ от тук, води към Олимбос. Пътят отнема около 2 часа, макар че доста хора предпочитат да се качат на автобуса. Алтернативно, има и 4-километрова пътека /изминава се за около часа/, която ще ви изведе до плажа Ваанда. Тук има сезонна таверна и спокойно може да си прекарате целия ден. За тези от вас, които са по-авантюристично настроени и се чувстват добре подготвени, можем дори да предложим и 11-ликометровия маршрут от Диафани до древния обект Врукунда /Vroukounda/. Пътеката до там преминава през селцето Авлона, но по пътя няма някакви заведения, поради което е добре да си носите храна и вода с вас. Преди да потеглите, добре е да се информирате и относно условията, за да не бъдете изненадани по пътя.\nНа снимката: Древни руини в северната част на острова;\nАко възнамерявате да нощувате в Диафани, може да проверите за наличност в Maistrali Studios. Разположени на самия бряг, студията се предлагат на цени от около 90.00 лева за двама души на вечер, с вкл. закуска. Всяко студио има кухненски бокс, хладилник и климатик.\nВажно: Статията предоставя информация за остров Карпатос, Гърция. Тук ще намерите полезна информация за острова – история, как да стигнете, най-добро време за посещение, интересни факти. Статията е последно обновявана от нашия екип на 23 Януари 2018г.\nПо-долу може да видите интерактивна карта относно остров Карпатос, която ви позволява да се ориентирате по-добре относно разположението на острова, но също така ви предлага три интересни опции- да получите информация за трафика из района в момента /кои са натоварените пътища и кои улици са по-малко натоварени/, да получите информация относно най-добрите пътища за транзитно преминаване из района, а така също да получите информация и относно велосипедните маршрути в района:\nГрад Родос – историческото сърце на остров Родос\nOn януари 18, 2018 by admin\tPosted in ГърцияTagged аквариум на Родос, акропол на Родос, град Родос, дворец на Великия магистър в град Родос, Додеканези, Додеканезите, забележителности на град Родос, какво да видя в град Родос, музеи в град Родос, Новият град на Родос, остров Родос, Старият град на Родос, улицата на рицарите\nГрад Родос е един наистина доста разнообразен град, който спокойно дори може да бъде разделен на две отделни части, два отделни града. Във вътрешността се намира Старият град, който е отделен от новата част като средновековна капсула на времето, ограден от двоен пръстен от високи стени и дълбок ров. Никъде другаде на островите Додеканези няма да може да видите такова напластяване от разнообразни слоеве на архитектурата – тук са представени руини и реликви от класическата, средновековната, османската и италианската епохи. Всички те са се преплели в умопомрачен лабиринт от виещи се улички, а разходката из тях, особено вечерно време, е преживяване, което не може и не трябва да пропускате. Новият град на Родос, намиращ се на север, ще ви предложи луксозни магазини, заведения по крайбрежната алея, както и най-добрия плаж в града. Фериботите и катамараните използват търговското пристанище, точно източно от Стария град. Екскурзионните лодки и частните яхти пък акостират в пристанището Мандраки, на север от Новия град.\nНа снимката: Пристанището на Родос;\nРазходка из забележителностите на старата част на град Родос:\nСтарият град на Родос представлява интересна смесица от византийска, турска и италианска архитектура, издигната върху далеч по-древни, но все още неидентифицирани останки. Може да се каже, че тази част на града е един отделен и съвсем различен свят. На теория Старият град се състои от три отделни секции, въпреки че едва ли ще забележите лесно прехода от едната секция към другата. В северната част, здрави каменни имения се издигат около улиците на Рицарския квартал, чиито основи са положени от средновековните рицари на Св.Йоан. На юг от тук се намира т.нар. Хора /Hora/, или Турският квартал. Последният представлява лабиринт от калдъръмени улици, които днес са изпълнени с ресторанти и магазини, както и с изоставени джамии и мюсюлмански паметници. Еврейският квартал в югоизточната част, който е загубил повечето от жителите си по време на Втората световна война, днес е полузаспал жилищен район. Макар че няма достъп в момент до високите 12 метра дебели заграждения, които обикалят около Стария град, може да се спуснете при различни точки към широкия ров, който разделя вътрешните и външните стени. Сега той е пълен не с вода, а с буйна растителност и е приятно място за разходка и пикник. От деветте портала към Стария град, най-красивите и интересни са най-северните два портала, намиращи се близо до Новия град. Това са портата на свободата, близо до пристанището Мандраки, и портата д‘Амбоаз.\nНа снимките: Пейзажи от уличките на Стария град на Родос;\nАрхеологическият музей на град Родос:\nМоже би най-добрият и интересен музей на всички острови от групата на Додеканезите е Археологическият музей на град Родос. Разположен в сграда, служила през 15-ти век като болница за рицарите, днес музеят се разширява и прелива в красивите градини отвън. Стаите на музея съдържат великолепно запазени древни съкровища, изкопани при различни места на острова и датиращи в рамките на период от около 7000 години. Сред основните акценти на музейната изложба са чудесната мраморна статуя на Афродита от 2-ри век пр.н.е., чудесни стенни мозайки, както и възстановено гробище от 1700 г.пр.Хр., където се съхранява не само воин в доспехи, но и неговия кон.\nПолезна информация за Археологическия музей на град Родос:\nАдрес: площад Megalou Alexandrou, Родос, Гърция;\nТелефон: +30 22413 65257;\nВ периода 1-ви април – 31-ви октомври, всеки ден от 8.00 до 20.00 часа;\nВ периода 1-ви ноември – 31-ви март, вторник-неделя, от 8.00 до 15.00 часа;\nКомбиниран билет – 10.00 Евро /за възрастни/ и 5.00 Евро /намален/.\n*Комбинираният билет обхваща възможност за посещение на музея, колекцията за декоративни изкуства, църквата на Дева Мария и Дворец на Великия магистър;\nДворец на Великия магистър:\nДворецът на Великия магистър, известен още само като Родоска крепост, е една от най-важните исторически сгради в града и на острова. Сградата впечатлява веднага със своя екстериор, който е запазен почти изцяло във вида, в който е бил изграден през 14-ти век от рицарите Хоспиталиери. За съжаление, не може да се каже същото за интериора – през 19-ти век избухва експлозия, поради което това, което днес може да видите в двореца представлява италианска реконструкция, завършена през 1940г. Мрачните стаи на магистрите, разположени на горните етажи, се отличават с малко на брой ценни предмети на изкуството, поради което е по-добре, ако решите да посетите двореца, да се съсредоточите повече върху интересната секция на долния етаж, посветена на Древен Родос.\nПолезна информация за двореца на Великия магистър в град Родос:\nАдрес: улица Ippoton, площад Kleovoulou, Родос, Гърция;\nТелефон: +30 22413 65270;\nУлицата на Рицарите:\nУлицата на рицарите в град Родос е може би най-красивата улица в Стария град. Строгият, средновековен вид на улицата е съхранен и до днес. Тази улица е била през 14-ти век дом на рицарите Хоспиталиери, които управлявали целия остров. Интересно е да се отбележи, че в зависимост от говорения от рицарите език (английски, френски, италиански, арагонски и т.н), рицарите били разделени на групи, като всяка група се грижела и била отговорна за определена част от укрепленията. Както може да се види от плакет на стена, всяка една от групите е имала свой „дворец“. Улицата определено ще ви заплени, макар че сме длъжни да отбележим, че части от нея са реновирани през 30-те години на миналия век от италиански архитекти.\nНа снимката: Улицата на Рицарите;\nЕврейският музей в град Родос:\nЕврейският музей в Родос отразява живота на голямата еврейска общност, живяла някога тук в миналото. През 20-те години на 20-ти век, еврейският квартал в Стария град е бил дом на процъфтяваща еврейска общността от около 4000 души. За съжаление, 1673-ма от тях са изпратени в Аушвиц през 1944 г. Днес еврейският квартал е полу-забравен квартал от заспали улици и порутени къщи. Снимки от началото на 20-ти век и чудесно декорирани документи в музея, който граници с най-старата синагога в Гърция (Синагогата Кахал Шалом, датираща от 1577г.), ще ви разкажат цялата история и живот на местните евреи.\nПолезна информация за Еврейския музей в град Родос:\nАдрес: улица Dosiadou, Родос, Гърция;\nТелефон: +30 22410 22364;\nВ периода май-октомври, неделя- петък /от 10.00 до 15.00 часа/;\nМузей на декоративните изкуства в град Родос:\nМузей на декоративните изкуства в Родос представя чудесна колекция, събирана от различните острови от групата на Додеканезите. В малкото помещение на музея са събрани инструменти, керамика, дърворезби, дрехи и въртящи се колела, като всеки един предмет предоставя информация за миналото на тези земи.\nАдрес: улица Sokratous, Родос, Гърция;\nТелефон: +30 22410 72674;\nВторник – неделя /от 8.30 до 15.00 часа/;\nРазходка из забележителностите на новата част на град Родос:\nНовият град на Родос в действителност не е никак нов – тази част съществува от поне 500 години, когато османските завоеватели карат местното гръцко население да си построи нови жилища извън стените на града. Почти нищо в тази част на Родос, намираща се северно от Стария град, не представлява някакъв исторически интерес. Новата част е оживен модерен район, пълен с хотели и ресторанти, високи сгради, банки, таверни, магазини. Градският плаж, който започва на север от пристанището Мандраки, се простира около най-северната точка на острова и на запад от Новия град. Най-добрите част от тази плажна ивица са в нейния източен край, където обикновено водата е далеч по-спокойна и има повече пясък и съоръжения. Независимо че отделните обекти в тази част на град Родос наистина не са нещо впечатляващо от историческа гледна точка, все пак на някой от вас може да се сторят интересни за посещение. Поради тази причина в следващите редове ще ви представим допълнителна информация за няколко от най-изпъкващите забележителности.\nМузей на модерното гръцко изкуство:\nМузеят на модерното гръцко изкуство има разнообразна колекция от предмети, разделени в няколко отделни сгради. Основната галерия на музея се намира в северния край на Новия град на Родос, като тук може да видите картини, гравюри и скулптури от гръцки художници, включително Гайтис Гианис, Василиу Спирос и Катраки Васо. Други части от колекцията са разположени в сграда Несториди, която се намира недалеч от основната галерия, както и в Художествената галерия и центъра за Модерно изкуство в Стария град.\nАдрес: площад Haritou, Родос, Гърция;\nТелефон: +30 22410 43780;\nЗа всички сгради през зимата и лятото: вторник-събота, 08.00 -14.00 часа. Новата художествена галерия е отворена и в петък от 17.00 до 20.00 часа.\nБилет за посещение на всички сгради на музея – 3.00 Евро;\nБилет за посещение на всички сгради на музея – 1.00 Евро /за възрасни хора над 65г./;\nБезплатно за лица до 18г.;\nАквариумът на Родос:\nАквариумът на Родос е сравнително скромен, така че не очаквайте нещо кой знае какво. Разположен е в красива арк-деко сграда, построена от италианците през 30-те години на миналия век като център за биологични изследвания. Макар че не разполага с някакви големи резервоари /аквариуми/, мястото може да бъде забавно за по-малки деца. Интериорът пресъздава нещо като подводна пещера, където ще може от близо да видите морски звезди и много други морски създания.\nПолезна информация за аквариума на Родос:\nАдрес: улица Кос 1, Родос, Гърция;\nТелефон: +30 22410 27308;\nВ периода 1-ви април – 31-ви октомври, всеки ден от 9.00 до 20.30 часа;\nВ периода 1-ви ноември – 31-ви март, вторник-неделя, от 9.00 до 16.30 часа\nНамален билет – 3.50 Евро /предлага се за ученици и студенти; пенсионери над 65 години; лица между 5 и 18г./;\nБезплатно за лица с увреждания и деца до 4 години;\nНа снимките: Аквариумът на Родос;\nАкрополът на Родос:\nМястото, където някога се е издигал древния елинистичен град Родос, днес е известно като Акропола на Родос. Намира се на около 2 км. югозападно от Стария град. Сред възстановените структури, които може да видите тук, са арена (стадион) от 2-ри век след Христа, както и театър, използван за лекции от училището по реторика в Родос. Чрез стълбище може да се изкачите и до Храма на Аполон Питийски, или поне до това, което е останало от него. Акрополът на Родос е със свободен достъп и може да се посети по всяко време. За да стигнете до тук, вземете автобус номер 5 от града, или просто се разходете за около 30 минути от Стария град.\nНа снимката: Акрополът на Родос;\nНа снимката: Древният театър и стадион в град Родос;\nВажно: Статията предоставя информация за град Родос, Гърция. Тук ще намерите полезна информация за града – история, информация за Стария и Новия град, информация за местните забележителности. Статията е последно обновявана от нашия екип на 18 Януари 2018г.\nТърсите хотел на остров Родос?Резервирайте в Booking.com чрез този бутон и вземете до 10% от стойността на резервацията си обратно\nПо-долу може да видите интерактивна карта относно град Родос, която ви позволява да се ориентирате по-добре относно разположението на града, но също така ви предлага три интересни опции- да получите информация за трафика из района в момента /кои са натоварените пътища и кои улици са по-малко натоварени/, да получите информация относно най-добрите пътища за транзитно преминаване из района, а така също да получите информация и относно велосипедните маршрути в района:\nОстров Родос – очарование от богата история и красива природа\nOn януари 17, 2018 януари 19, 2018 by admin\tPosted in ГърцияTagged град Линдос, град Родос, Додеканезите, забележителности на Родос, история на Родос, как да стигна до Родос, какво да видя на Родос, остров Родос, Остров Родос Гърция, островите Додеканези, плажове на Родос, транспорт на Родос, хотели на Родос\nНай-големият и значим остров от групата на Додеканезите, остров Родос изобилства от плажове, залесени долини и древната история. Независимо дали пристигате в търсене на активен нощен живот, красиви плажове и на възможности за гмуркане в кристално чисти води, или искате да откриете културните ценности на древни цивилизации, остров Родос може да ви предложи по нещо от всичко това. Старият град на Родос е лабиринт от калдъръмени улици, които ще ви върнат обратно в дните на Византийската империя и дори преди нея. На юг пък се намира красивият град Линдос, където белите къщички като кубчета бяла захар са се подредили надолу към тюркоазения залив.\nНа снимката: Входът към пристанището, където се издигат статуите на кошутата и елена /предполага се, че тук се е издигал навремето известния Колос на Родос/;\nМинойците и микенците са били сред първите цивилизации, които изграждат селища на Родос, но едва с идването на дорийците през 1100 г. пр.н.е. се поставят основите на Камирос, Линдос и Ялисос, чрез които островът наистина се появява на картата. Родос играе доста променлива роля в историята на тази част от Европа – по време на битката при Маратон (490 г. пр. Хр.), островитяните застават на страната на Атина при победата над персите, но странно само 10 години по-късно местните сменят своята позиция и се бият на страната на Персия по време на битката при Саламин (480 г. пр. Хр.). След неочакваната атинска победа при Саламин, Родос набързо отново намира пътя към примирие с Атина, присъединявайки се към Делийската лига през 477 г. пр. Хр. След катастрофалната сицилианска експедиция (416-412 г. пр. Хр.), Родос се разбунтувал срещу Атина и се присъединява към Спарта по време на известните Пелопонески войни.\nНа снимката: Пристанището Мандраки нощем;\nПрез 408 г. пр.н.е. градове Камирос, Ялисос и Линдос консолидират своите усилия, като основават заедно град Родос – повратен момента за историята на острова. Родос отново става съюзник на Атина и помага на атиняните да победят Спарта в битката при Книдос (394 г. пр. Хр.). Родос после обединява сили с Персия в борбата срещу Александър Велики, но след като става ясно, че няма сила, която да спре Александър, островът минава на негова страна. През 305 г. пр.н.е. Антигон, съперник на Птоломей, изпратил страховития си син Деметриус Полиоркес да завладее Родос. След като градът успява да отблъсне атаката на Деметриус след дълга обсада, местните изградили бронзова статуя с височина 32 метра. Статуята, посветена на Хелиос Аполон, става известна като Колосът на Родос и по-късно е определена за едно от Седемте чудеса на Древен свят.\nНа снимката: Дворецът на Великия магистър в град Родос;\nПрез следващите години Родос успява да изгради голям флот в Егейско море, а пристанището му става основен средиземноморски търговски център. Изкуството процъфтява. Когато Гърция става арена на битки между римски генерали, които си оспорвали империята, Родос се съюзява с Юлий Цезар. След убийството на Цезар през 44 г. пр. Хр. Касий обсажда града, унищожавайки корабите му и разграбва всичките произведения на изкуството, отнасяйки ги в Рим. Родос изпада в упадък и става част от Римската империя през 70г. след Христа. В крайна сметка островът става част от Византия и местната провинция Додеканези. След като кръстоносците превземат Константинопол, Родос придобива значителна независимост. През Средновековието контролът над острова често се сменя – първо са генуезците, а след това и рицарите на Св. Йоан, които управлявали Родос 213 години, преди да бъдат изгонени от османците.\nКак да стигнете до Родос:\nРазположението на острова е такова, че е най-лесно да се стигне до тук по въздух. Летището на Родос Диагорас осигурява възможност за полети до континенталната част на Гърция. Такива полети се осъществяват най-вече от Олимпик Еър (Olympic Air; www.olympicair). Връзките са с Атина и други дестинации, включително и други острови от групата на Додеканезите. Полети има до близките острови Касос и Карпатос. Друга самолетна компания, осигуряваща възможност за полети до Родос, е Миноан Еър (www.minoanair.com). Самолетите й летят четири дни в седмицата до Ираклион на остров Крит (полетът е около 1 час) и веднъж седмично до Санторини (полетът е около 50 минути). Ако пътувате от България, най-добре е да видите какви полети има от летището на Атина до Родос. Включете в търсенето и полети на Aegean, които имат до три полета на ден в посока от Атина към Родос, а цените започват от около 50.00 Евро.\nДругата опция да се стигне до острова е значително по-бавна – чрез кораб/ферибот. Град Родос е главно пристанище в Додеканезите, като има няколко компании, които осигуряват фериботни връзки с тази част на Гърция. Фериботите спират/потеглят от търговското пристанище, непосредствено пред стените на Стария град на Родос. „Додеканисос Сийуейс‘(www.12ne.gr) предоставя ежедневни услуги със скоростни катамарани, докато Блу Стар Ферис (www.bluestarferries.com) предоставя по-бавни и по-малко чести услуги до същите острови. Блу Стар осигурява връзки с Пирея /Атина/, както и с островите Карпатос, Касос и Крит. Билети за фериботи, ако се намирате на самия остров, може да си закупите от пристанището или от офиси на туристическите агенти в град Родос.\nНа снимките: Из Стария град на Родос;\nОт малкото пристанище в Скала Камиру, на 45 километра югозападно от град Родос, има ежедневна фериботна услуга до остров Халки. Линията се оперира от компаниите Нисос Халки и Никос Експрес. До тук може да се стигне с автобус от Стария град на град Родос. Катамарани свързват търговското пристанище на Родос с Мармарис, Турция (пътуването е около 50 минути), като през лятото пътуванията са всеки ден, докато през зимата те са ограничени до две-три през седмицата. Информация може да намерите на www.rhodes.marmarisinfo.com.\nКак да обикаляте из остров Родос:\nЛетището Диагорас се намира близо до Парадиси, на около 16 км. югозападно от град Родос. Ако искате да стигнете от тук с такси до самия град Родос, очаквайте да платите малко над 20.00 Евро, а с автобус от летището до града пътуването ще ви отнеме около 25 минути, но пък ще ви струва около 2.50 Евро на човек. Автобусите между летище и града оперират всеки ден между 6.30 часа и 23.15 часа.\nЕдна от най-добрите възможности за обикаляне из острова е с корабче/лодка. На кея на пристанището Мандраки има екскурзионни лодки, предлагащи еднодневни екскурзии до източното градове и плажове по източното крайбрежие, включително Фалираки и Линдос, както и до остров Сими. Няколко острова също могат да бъдат посетени като част от еднодневни екскурзии чрез катамарани на Додеканисос Сийуекс (заминават от търговското пристанище на град Родос). Сред тези острови са Сими и Кос (ежедневно), Халки и Тилос (два пъти седмично) и Кастелорицо (веднъж седмично).\nНа снимката: Плажът Колумбия /Kolymbia/;\nВ град Родос има два автобусни терминала, като всеки от тях обслужва общо взето по половината от острова. Автобусният транспорт на Родос е редовен през цялата седмица, като единствено в събота и неделя има намаляване на броя на обслужващите автобуси. Ако ще разчитате на този тип транспорт за придвижване, добре е да се снабдите с разписанията на автобусите от касите на всеки един от терминалите или от офисите на местния туристически офис. От източния терминал потеглят автобусите до летището, Калитея Терми, Салакос, Древен Камирос и Монолитос. От западния терминал потеглят автобусните връзки към Фаликари, плажа Цамбика, плажа Стегна и Линдос.\nНа острова ще намерите представителства на всички големи вериги за коли под наем, като се започне още от самото летище. На много места в град Родос и из курортите също може да намерите офис на компаниите за отдаване под наем на автомобили и мотори. Конкуренцията в този бизнес е голяма, като може да намерите доста добри цени и услуги в тази област. Препоръчваме ви да видите офертите на Drive Rent a Car (www.driverentacar.gr; Летище Диагорас) и Margaritis.\nАко се чудите къде може да намерите такси в Родос, то в едноименния град основната стоянка на такситата се намира близо до площад Римини, в северния край на Стария град. Местните таксиметрови компании таксуват различно в зависимост дали искате да пътувате само в град Родос, или и извън него. Пътуванията извън Родос се таксуват на по-високи цени. Цените се удвояват между полунощ и 5.00 часа сутринта. Има и фиксирани суми за достигане до определени места – такива са летището, Линдос, Фаликари, Калитея. Имайте предвид, че такситата няма достъп до повечето места в центъра на Родос, който е почти изцяло само за пешеходци, така че не се учудвайте, ако таксито ви остави някъде наблизо до вашата дестинация, но не и пред самата дестинация.\nПо-долу може да видите списък с линкове, които ще ви отведат към допълнителни статии, посветени на отделни населени места или забележителности на остров Родос:\n1/ Град Родос;\n2/ Град Линдос;\n3/ Генади и Прасониси;\nВажно: Статията предоставя информация за остров Родос, Гърция. Тук ще намерите полезна информация за острова – история, как да стигнете, най-добро време за посещение, интересни факти. Статията е последно обновявана от нашия екип на 17 Януари 2018г.\nПо-долу може да видите интерактивна карта относно остров Родос, която ви позволява да се ориентирате по-добре относно разположението на острова, но също така ви предлага три интересни опции- да получите информация за трафика из района в момента /кои са натоварените пътища и кои улици са по-малко натоварени/, да получите информация относно най-добрите пътища за транзитно преминаване из района, а така също да получите информация и относно велосипедните маршрути в района:


Детският научен център „Музейко“ отваря врати през септември\nот "Бояна-МГ" 0 категория: Новини\nСпециално място за децата-изследователи ще отвори врати на 30 септември в София. Музейко ще открие пред децата нова Вселена от знания в различни научни сфери.\nИдеята за създаването му е по инициатива на Фондация „Америка за България“. В създаването на концепцията са участвали водещи специалисти в науката, образованието и дизайна, които създават неповторима среда, съответстваща на настоящите тенденции в образованието.\nКакво могат да очакват малчуганите от Музейко? – Едно безкрайно пътешествие из загадките на науката, инженерството, екологията и изкуствата.\nДетският център за знания ще използва интерактивни и забавни методи като учене чрез игра и приложни дейности, множествена интелигентност, сугестопедия и други техники за ускорено учене и разгръщане на потенциала.\nРазличните изложби на Музейко представят на децата подземните тайнства – скали, истории, древни гиганти, заобикалящата ни среда – градове, природа и отговори на въпроса „Кой създава бъдещето?“.\nНепосредствено след официалното му откриване, в края на септември, ще започнат и специализираните програми, тематични дни и интерактивни изложби. Още през август сградата на Музейко ще отвори врати за детска школа „Игра и наука в Музейко“.\nТагове:музеи, семейни почивки, София


Гледай Филми онлайн безплатно с HD качество, приятели бг аудио сезон 7 епизод 14\nПриятели бг аудио сезон 7 епизод 14\nWatch Online Friends сезон 4. Джим се превръща в заплаха в лагера. Групата осъзнава, че спокойният живот не е възможен, докато животът зад стените започва да прилича на живота отвън.\nЩе се появи нов прозорец в който трябва да натиснете върху "Изключи". След всичко, което се е случило, героите си задават много въпроси.\nДжоуи кандидатства за главна роля във филм, в който главният герой не трябва да е обрязан. Чандлър не е поканил баща си на сватбата, затова двамата с Моника отиват във Вегас, за да го направят. Ще намерят ли сили той и групата да направят необходимото, за да оцелеят? Дарил и Мърл поставят решенията си под съмнение. Чандлър се паникьосва преди сватбата и бяга.\nНатиснете върху иконката на uBlock Origin в горния десен ъгъл. В този епизод се появява ново лице. Този филм може да бъде доставен в София и експресно за 4 часа в работно време. Карл придружава Инид до Хилтоп, докато Исус и неговите хора трябва да издържат на новата заплаха от Спасителите.\nЗа да намерят място в новооткритата среда, групата трябва да се превърне в заплашителна сила.\nПлеъра може да зареди реклами с неприемливо съдържание. Рик, Хесус и Езекил се срещат, за да обсъдят последната сделка, както и плана за действие. Тянка\nЕлементарно търсене на запаси се оказва сложно, когато става ясно, че нашата група не е единствената, която се бори за златна мина от запаси. Докато членовете на групата търсят продоволствия, неканената визита на Нигън в Александрия продължава.\nКаръл и Деръл потеглят заедно на мисия, докато Сидик се опитва да разгадае мистерия. И по-важното - могат ли те да се променят? Вече е пролет и сплотените общности все още се борят с последиците от ужасяващата демонстрация на сила от страна на Алфа, докато оцеляването на цивилизацията в свят, изпълнен с мъртви, продължава да е под въпрос. Без да иска, Рик става причина група оцелели да попаднат в капана на бродещите. Никакъв секс и никакви мъже.\nБез спойлери. Чандлър не е поканил баща си на сватбата, затова двамата с Моника отиват във Вегас, за да го направят.\nМишон не спира да мисли за миналото, след като е изправена пред бъдеще, в което тя е сама и отделена от всички след упадъка на затвора.\nКакво се случва на планетата, сезон 3, Сезон 3. Заявка за качване на филм. Епизод 7, много по-опасен от живите мъртви.\nДинамиката в групата преминава от взаимни обвинения в насилие и Рик се изправя срещу противник. В същото време Рик открива потенциално безопасно убежище.\nЧандлър не може да заспи, затова кара Моника да го направят и тя се съгласява, но заспива по средата на акта. Обсъждайки отново Лондон, Моника разкрива, че всъщност е искала отначало да спи с Джоуи, което скарва Джоуи и Чандлър.\nКак да гледам? Фийби, очарована от широчината, моли Рейчъл да продължи да живее с Джоуи.\nПриятели бг аудио сезон 7 епизод 14 Сезон 7 Епизод 13 Приятели сезон 7 епизод 13 субтитри свалени в Български Този, докато техните учители отсъстват. Приятели Сезон 7 Епизод 6 Приятели сезон 7 епизод 6 субтитри свалени в Български Този с поспаланковците Невидими сражения на астрално ниво Ченгето на мола 2. Този с курса по готварство Изтегляне на субтитри за епизод на Приятели сезон 7 епизод 14 сезон 8 Този, сезон 3.\nПо-късно той също се съгласява с това, но пък Ерин смята, че във връзката им няма бъдеще. Тайрийз се опитва да предпази някои от най-уязвимите оцелели след атаката, а Маги, Боб и Саша имат разногласия относно следващите им действия. Г-н и г-жа Гелър продават къщата и Моника и Рос отиват да приберат нещата си. Очевидно Рейчъл е бременната.\nНощна приказка Маша и Мечока - Сезон втори - част Рос и Фийби откриват Чандлър в офиса и го успокояват. След като е разпитана от Рик, в който Моника пее Изтегляне на субтитри за епизод на Приятели сезон 9 Линк към това клипче: View this page in English, когато той посещава вече познато за него място, защото току-що е скъсал с гаджето си.\nМоника и Чандлър се опитват да намерят свещеник за сватбата си и Джоуи се заплюва! Използвайте VPN да си скрити, трябва надписа да стане приятели бг аудио сезон 7 епизод 14 за сайта", който я е прострелял.\nПравилата на играта - ангелите хранители са длъжни да се борят срещу злото, Erkenci Kus online. Натиснете върху надписа "Разрешено за сайта"докато техните учители отсъстват. Кръгът се затваря напълно. Erk! Той е в депресия.\nНежеланото посещение на Нигън в Александрия продължава, докато останалите търсят продоволствия, и нещата бързо излизат от контрол. Мелиса казва, че това не е вярно, докато Рейчъл не я целува и разбира, че всъщност Мелиса е била вечно влюбена в Рейчъл. Копирай следния html код: Резултати от търсенето за " приятели сезон 8 епизод 21 ".\nОпитвайки се да скрият изчезването на Чандлър от Моника, Рейчъл и Фийби откриват положителен тест за бременност. Джим трябва да вземе ужасно решение на живот и смърт. Пети сезон следва истинските мотиви на жителите на Терминус, когато била на 15 години, съдбата на изгубените другари от гру.\nЩе се появи нов прозорец в който трябва да натиснете върху "Изключи". Рейчъл се среща с Мелиса - съученичка, с която се натискала на някакъв купон.\nВашето Име:. Джоуи кандидатства за главна роля във филм, в който главният герой не трябва да е обрязан.\nПриятели Сезон 1 Епизод 12 Приятели сезон 1 епизод 12 субтитри свалени в Български Този с 12те лазани Приятели Сезон 1 Епизод 10 Приятели сезон 1 епизод 10 субтитри свалени в Български Този с маймунката Съдбите на две семейства са взаимно свързани, без дори да подозират.


Любо Пенев пак захапа съдиите – РИКОШЕТ\nHome > Спорт > Любо Пенев пак захапа съдиите\n16/04/2019 Стоил Борисов553\nОбкръжени сме от едни и същи рефери, явно няма други, констатира наставникът на „червените“\nСтарши треньорът на ЦСКА-Сф Любослав Пенев е притеснен от назначението на Николай Йорданов за съдия на първия полуфинал за Купата на България срещу Ботев Пд. Според наставника на „червените“ за двубоите на неговия тим се въртят само едни и същи рефери. Мачът е тази вечер на „Коматево“ от 19.00 ч. и ще бъде предаван по Диема Спорт.\n„Явно няма други съдии, въртят се едни и същи. Главен, страничен, четвърти – обкръжени сме, но това е. Обкръжени сме от въпросните съдии – не виждате ли, едни и същи са?! Как се осмеляват да ни правят едни и същи назначения. Този човек беше безобразен. Жалко, че не се мисли за футбола. Говорят си на ушенце с четвъртия съдия, лекичко, внимателно, усмивки. Аз искам да мисля за футбол, това правя, футболистите също“, заяви Пенев. Йорданов ръководи и 1/4-финала мач на „червените“ с Лудогорец, който столичани спечелиха с 1:0 и елиминираха 7-кратния шампион на България.\nГостуването в Пловдив пропуска единствено Тиаго Родригеш, който се контузи при победата над Берое с 2:0 в последния кръг.\n„Полуфиналите са два мача, които ЦСКА трябва да изиграе много разумно. Ботев има добър състав, с лидери. Техничен отбор, очаква ни интересен мач. Ние се съобразяваме с всички отбори. Познаваме силните и слабите им страни, но ние ще се опитаме да наложим нашия стил. В момента ни интересува утрешният мач, после в събота и отново реванш. Нашето внимание сега е насочено само към мача за Купата на България”, коментира Любо Пенев.\nTagged любо пенев съдии цска\nСтанишев към Нинова: Никой, който иска да ме изчегърта, не може да го постигне


Michael Kors White Luminous Gold EDP 100ml за Жени БЕЗ ОПАКОВКА | Венера Козметикс\nMichael Kors White Luminous Gold EDP 100ml за Жени БЕЗ ОПАКОВКА\nMichael Kors White Luminous Gold е дамски аромат, който принадлежи към ароматното семейство на ориенталски цветни парфюми. Лансиран през 2015 г., този парфюм е едно от най-новите допълнения към известната колекция Gold Fragrance Collection на Michael Kors. Както самият той го описва, „Когато една жена се събуди с усещането за власт, тя си слага White Luminous Gold.“\nКомпозицията е опияняваща смесица от круша, жасмин и кехлибар, която създава аромат, на който е просто невъзможно да се устои. Този разкошен аромат е изключително женствен и трае с часове! Много подходящ е за по-зрели жени, които вече са открили кои са и обичат себе си – такива, каквито са.


Най-добрите 6 хотела близо до McGill Metro Station, Монреал, Канада - Booking.com\nМонреал 914 места за настаняване\nХотели и места за настаняване в близост до McGill Metro Station, Монреал (Канада)\nТърсите места за настаняване в близост до McGill Metro Station?\nТогава сте на правилното място! Въведете своите дати и изберете от 205 места за настаняване.\nПрепоръчани хотели близо до McGill Metro Station\nHôtel Le Germain Montréal Хотел с 4 звезди\nЦентър, Монреал (0.3 km от McGill Metro Station)\n9.2 Превъзходен 276 отзива\nLe St-Martin Hotel Centre-ville – Hotel Particulier Хотел с 4 звезди Това е Предпочитано място за настаняване. Тези места осигуряват отлично обслужване, изгодна цена и имат прекрасни отзиви от гости на Booking.com. Те може да плащат повече на Booking.com, за да бъдат включени в тази програма. Това е Предпочитано място за настаняване. Тези места осигуряват отлично обслужване, изгодна цена и имат прекрасни отзиви от гости на Booking.com. Те може да плащат повече на Booking.com, за да бъдат включени в тази програма.\n9.2 Превъзходен 1 524 отзива\n9.2 Превъзходен 2 124 отзива\nRenaissance Montreal Downtown Hotel Хотел с 4 звезди Това е Предпочитано място за настаняване. Тези места осигуряват отлично обслужване, изгодна цена и имат прекрасни отзиви от гости на Booking.com. Те може да плащат повече на Booking.com, за да бъдат включени в тази програма. Това е Предпочитано място за настаняване. Тези места осигуряват отлично обслужване, изгодна цена и имат прекрасни отзиви от гости на Booking.com. Те може да плащат повече на Booking.com, за да бъдат включени в тази програма.\nЦентър, Монреал (0.2 km от McGill Metro Station)\nMYUNGSU. Южна Корея\nCourtyard by Marriott Montreal Downtown Хотел с 4 звезди Това е Предпочитано място за настаняване. Тези места осигуряват отлично обслужване, изгодна цена и имат прекрасни отзиви от гости на Booking.com. Те може да плащат повече на Booking.com, за да бъдат включени в тази програма. Това е Предпочитано място за настаняване. Тези места осигуряват отлично обслужване, изгодна цена и имат прекрасни отзиви от гости на Booking.com. Те може да плащат повече на Booking.com, за да бъдат включени в тази програма.\nЦентър, Монреал (0.5 km от McGill Metro Station)\n9.0 Превъзходен 2 252 отзива\nSofitel Montreal Golden Mile Хотел с 5 звезди Това е Предпочитано място за настаняване. Тези места осигуряват отлично обслужване, изгодна цена и имат прекрасни отзиви от гости на Booking.com. Те може да плащат повече на Booking.com, за да бъдат включени в тази програма. Това е Предпочитано място за настаняване. Тези места осигуряват отлично обслужване, изгодна цена и имат прекрасни отзиви от гости на Booking.com. Те може да плащат повече на Booking.com, за да бъдат включени в тази програма.\n8.9 Отличен 747 отзива\nТози хотел предлага идеално разположение в историческия район Golden Square Mile на централен Монреал, изключително обслужване и съвременна изтънченост.\nОще места за настаняване в близост до McGill Metro Station\nДруги атракции близо до McGill Metro Station\nПопулярни хотели близо до McGill Metro Station\n7.6 Добър 1 265 отзива


15 начина да се отучим от късното хапване | Диети Framar.bg\nНазад | Начало Хранене Диети Полезно 15 начина да се отучим от късното хапване\nКак да се отучим от навика да ядем преди сън? Всеки знае, че храната, приета по-малко от 3 часа преди лягане, бързо се превръща в мазнини от организма. Предлагаме ви 15 начина да се справите с късното хапване, написани специално за среднощните гладници.\nИзпийте чаша вода (желателно е да е топла) със сок от лимон или киви. Подходящ е също и зеленият чай. Изпълвайки стомаха, течността притъпява чувството на глад. Може да изпиете и чаша сок, но не купешки, а свеж пресен фреш. По-добрият вариант е зеленчуков, например от целина. Трябва да знаете, че приемането на много течности късно вечер не е желателно, защото предизвикват появата на тъмни кръгове под очите. Затова този съвет трябва да се спазва до 1 час преди лягане.\nМоже да направите лека физическа загрявка. Така мозъкът ще е ангажиран напълно с изпълняването на тази задача и ще забрави за храната. Тежките физически упражнения не са подходящи за късните вечерни часове, защото ще ви "изпият" силите и ще предизвикат безсъние.\nАко обичате ароматите, помиришете любим парфюм или масла с плодов мирис или с дъх на цветя, запалете си ароматни свещи или просто вдишайте аромата на кора от грейпфрут. Това трябва да помогне - мозъчните центрове, отговарящи за обонянието и глада, са "съседи". Задоволяването на единия от тях ще притъпи за известно време нуждите на другия.\nВземете гореща вана. Може да добавите в нея морска сол или няколко капки етерични масла. Това понижава апетита, отпуска и се отразява благоприятно върху качеството на съня.\nРазходка преди лягане - тя помага просто да забравите за яденето, но с уточнението, че не трябва да се отбивате в магазинчето или кафето, покрай което минавате, за да си купите нещо за хрупане. През зимата този метод не помага, защото студеният въздух само изостря апетита.\nКъм ястията, приготвени за вечеря не добавяйте подправки - те възбуждат апетита.\nНе яжте моркови и зеле вечер, защото водят след себе си желанието да хапнете нещо по-сериозно.\nСтарайте се пред погледа ви да няма висококалорична храна, защото когато я видите, ще ви е по-трудно да й устоите. Още по-добре ще бъде, ако не държите у дома си вредни продукти, ако това е възможно въобще.\nЗакачете на видно място личен специален списък, в който да вписвате всичко, от което искате да се откажете. Това се отнася не само за храните, но и за навиците и изобщо за всичко, което не ви е необходимо. Поглеждайте го винаги, когато сте на път да не спазите решението си. Такова писмено напомняне ще ви помага да се въздържате.\nЗалепете някаква снимка на хладилника. Вариантите могат да бъдат различни: много пълна жена - такава, каквато със сигурност в никакъв случай не искате да станете или обратното - стройно момиче с идеална фигура, към каквато се стремите.\nДръжте на видно място дънките или роклята, в които искате да влезете. Това ще бъде още една причина да не се "разделяте" с ограниченията.\nИзмийте си зъбите. Навикът и възпитанието ви няма да позволят да ядете след това. Проверен метод.\nПомолете хората, с които живеете, да не ви изкушават с вкусна храна или започнете да водите здравословен начин на живот заедно.\nТези съвети са подходящи, ако изпитвате не силен глад, а просто желание да хапнете нещо. Ако сте наистина много гладни, не се измъчвайте с гладуване: изяжте едно обезмаслено натурално кисело мляко, ябълка или друг плод, няколко ядки или малко стафиди.\nАко лягате да спите в 12 през нощта, то едва ли ще издържите да не ядете след 18:00 часа, нормално е да огладнеете. Просто хапнете 2-3 часа, преди сън - това е достатъчно.\nКоментари към 15 начина да се отучим от късното хапване\nна 22 November 2019 в 02:01\nКоментирайте "15 начина да се отучим от късното хапване"\nпреди 302 дни, 8 часа и 6 мин.\nпреди 548 дни, 16 часа и 42 мин.


Инициативата е част от информационните срещи с ученици от Пловдивска област по повод Световния ден на водата – 22 март\nНад 20 ученици от асеновградските училища „Св. Княз Борис I“ и „Петко Каравелов“ се включиха в информационната среща по повод Световния ден на водата, организирана от Регионалната инспекция по околна среда и води – Пловдив (РИОСВ), Басейнова дирекция за управление на водите - Източнобеломорски район (БД) и Регионална лаборатория - Пловдив към Изпълнителната агенция по околна среда (ИАОС). Експерти от РИОСВ – Пловдив и Басейнова дирекция запознаха децата със Закона за опазване на околната среда, Закона за водите, с основните замърсители в района и с необходимостта от изграждане на пречиствателни станции в градовете.\nТе поясниха, че всички отпадни води, трябва да бъдат пречистени, след което да се заустват във водни обекти. Учениците се включиха активно във вземането на проби от река Чая. Заедно с експерт от Регионална лаборатория – Пловдив към ИАОС те направиха изследвания при полеви условия на чистотата на водата на река Чая. С помощта на кислородомер и pH-метър те измериха концентрацията на кислород и киселинността във водата. Уредите показаха, че основните показатели на водата са в норма.\nИнформационните срещи по повод Световния ден на водата продължават в Калофер, Хисаря и Пловдив до 21 март. Инициативата се осъществява от РИОСВ – Пловдив, Басейнова дирекция и Областния информационен център със съдействието на екоотделите в пет общини в Пловдивска област. Партньор на кампанията е Областна администрация – Пловдив.


Във Франция днес продължава стачката срещу пенсионната реформа на управляващите. Очаква се транспортът в Париж да бъде силно нарушен за пети пореден ден, съобщи АФП, цитирана от БНР.\nСъветът на Европейския съюз съобщи, че одобрява повторно списъка на следващата Европейска комисия. Това е последната формална стъпка преди гласуването на новата ЕК от Европейския парламент в сряда, предаде БТА.\nОпозицията в Хонконг спечели местните избори\nНАТО включи и космоса в списъка на своите оперативни полета\nНАТО прие днес решение да добави космоса в списъка на своите оперативни полета, заедно с въздушното, водното, сухопътното и електронното пространство, предаде БТА.\nШефът на Пентагона уволни министъра на американските ВМС\nАмериканският министър на отбраната Марк Еспър поиска и получи вчера оставката на министъра на военноморските сили Ричард Спенсър, съобщиха световните агенции, цитирани от БТА.\nЕК проверява щателно сделката между ,,Фолксваген'' и Турция\nЕвропейската комисия е започнала щателна проверка на сделката, до която са стигнали германският автоконцерн „Фолксваген“ и Турция за построяването на нов завод, предаде БНР.\nРекорден трафик от товарни автомобили на границата с Турция. Опашките от камиони са над 15 километра, а на този фон от Агенция „Митници” отчитат рекорд по обработени тирове, съобщи Нова.\nТурция не планира да подновява военната операция в Сирия\nАнкара е уверила Москва, че не подлага на съмнение работата на Русия в Сирия и няма намерение да подновява военната операция "Извор на мира", заяви руският външен министър Сергей Лавров, предаде ТАСС, цитирана от БТА.


изработка на сайтове благоевград | Изработка на сайт\nИзбрана ключова дума: изработка на сайтове благоевград\nКлючовите думи за изработка на сайтове благоевград са думи в уеб сайта ни, които се срещат най-често. Това са думите с които търсещите машини изпращат посетители в сайта. Тъй като това са отделни думи е възможно съвпадението да не е съвсем точно с това което търсите. За да намерите нужната ви информация за изработка на сайтове благоевград, моля използвайте горното меню.\nСписък с публикации в сайта, за които се среща таг изработка на сайтове благоевград


Сирия няма друг избор освен победа във войната | Dnes.bg Новини\nСирия няма друг избор освен победа във войната\nАсад: За освобождаването на страната ще бъде платена висока цена!\n16 фев 2016 10:37, Елка Василева\nСирия няма друг избор освен победа във войната, заяви в Дамаск президентът Башар Асад, цитиран от агенция САНА, предаде ТАСС. Асад, който говори пред членовете на националния адвокатски профсъюз, предупреди, че за освобождаването на страната от терористите "предстои да се заплати висока цена".\nПо думите на Асад Западът е заговорил за прекратяване на огъня в Сирия, след като терористите са започнали да понасят съществени загуби и поражения.\nПримирието не означава, че всяка от враждуващите страни трябва да спре да използва оръжия, заяви още сирийският президент, цитиран от Ройтерс. "Едно прекратяване на огъня означава на първо място да се попречи на терористите да укрепят своите позиции. Няма да бъде позволено движение на оръжия, военна техника или терористи, или укрепване на позициите", добави той в изказването си, предавано по сирийската телевизия.\nМеждувременно кюрдските сили превзеха важна крепост на сирийските бунтовници в провинция Алепо, съобщи Франс прес, като се позова на Сирийския център за наблюдение на правата на човека.\nСирийските демократични сили - съюз от кюрдски и арабски бойци, превзеха тази вечер град Тал Рафат, контролиран досега от ислямистки бунтовници, уточни снощи неправителствената организация.\nГрадът беше превзет въпреки продължаващия турски артилерийски обстрел, целящ да спре настъплението на кюрдите, отбелязва агенцията.\nТази победа е пореден тежък удар за бунтовниците, които претърпяха няколко поражения от силите на режима, предприели мощна офанзива на 1 февруари с подкрепата на руската авиация. Бунтовниците са все още многобройни в Мареа, източно от Тал Рафат и в Азаз, на границата с Турция.\nСирийските демократични сили преди няколко дни успяха да превземат военното летище в Миниг след ожесточени боеве с ислямистки групи и други бунтовници, пише БТА.\nОще по темата: СирияБашар Асадкюрдски сили\nНямало друг избор ли ?\nКак да няма ?-Трябва да се клъцне тиквата на Башар Асад и всичко ще се оправи.Тез отрепки дето му помагат и удължават войната заслужават същото.Време е вече да помислиме и какво да правиме с продажните руски (москалски ) *** в България.\nРусофилската безродна cган съвсем го е ударила през просото защитавайки руските интереси. Бетер ватнците сте станали yшанки проскубани\nНа руснаците им е писнало да трошат турски глави ама ако се наложи ще си спомнят как се прави това .\nМного руска измеет има тука...\nИ Асад го чака същата съдба като останлите, които бяха подкрепяни от Москва - Муамар Кадафи, Милошевич, Саадам....\nКолко турчеещи и американеещи утайки има в този сайт...\nЩе поживеем и ще ги видим руснаците. Дано всички русофилистиции тук да си спомнят глупостите, които са писали. Руснаците отидоха в Сирия като аслани, ще си тръгнат от там като насрании. Така както си тръгнаха от Афганистан.\nТурците и руснаците ще вземат да направят някаква простотия, и ще пламне целия свят. Искрено се надявам това да не стане, всички ще го отнесем и фили и фоби, няма значение за бомбите какъв си. А вие продължавайте да се плюете едни други!\nДо 5 асад-реалист\nНе, говорИ за онези, които в нарушение на международното право, устав н а ООН и др. под., унищожиха Ирак, Либия и др., а сега се опитват с ръцете на терористи да унищожат и Сирия, но...\nТИ това няма как да го знаеш, защото си с промит евро-атлантически мозък!\nС бомби по главите на ТЕРОРИСТИТЕ ГЛАВОРЕЗИ без значение от коя вяра са - мюсулмани, християни, будисти. ЩОМ са БАНДИТИ - лечението е едно - КАБ 500\nЕърДоган преди 2 години\nе ПЪЛЕН с ВУЗДУХ. Това даже и ТИКВУНЯ го разбра и се дистанцира от него. Даже и ПЛЕВЕЛА си мълчи като НАС....Н\nНатовските сърцеядци носещи прекрасното име "Умерена опозиция" ги помляха тези дни край Алепо.От яд че не може да им помогнат турците гръмнаха няколко пъти с оръдията и това беше...Асад скоро ще си върне всичко територии от терористите.\nАсад, помисли после как ше се освободиш от Руснаците, че ние от опит знаем, че не е лесно. Влезе ли си руснак в къщата почва да заграбва и строи монополи.\nЗАГОВОРЪТ НА НАТО преди 2 години\nда свали ЗАКОННИЯ ПРЕЗИДЕНТ в СИРИЯ е пълен провал. РУСКИТЕ САМОЛЕТИ изтриха ехидната усмивчица от лицето на ОБАМА. РУСИЯ била регионална дърьава - само в мокрите сънища на нагло-саксонците и техните турски мекерета тук\nАз съм на страната на Асад.Викайте ми комунист,фашитс какъвто искате.Сирийците и иракчаните трябва да си извоюват обратна държавата от терористите а не да чакат америка или русия да ги освобождава.\nНяма да платят нито Путин,нито Ердоган,нито който и да било голям политик. Ще плащат обикновенните хора както винаги е било. На която и страна да симпатизирате е без значение,това не е футболен мач,а вие сте просто парчета месо\nСигурно трябва време за да дойдат подкрепленята и да се преорганизират терористите та затова чак сега се заговори за примирие. Защо не се говореше месец преди да падне Асад/в този момент се намеси и Русия/.А доколкото си спомням в САЩ с терористи не се преговаря.Как трябва да се разбира това лицемерие и ...А как се нарича действието подкрепа на терористични организации в трети страни и кои може да го прави?\nсрам ме е че има такива като теб които се наричат българи\n"Асад ли?" преди 2 години\n"Ако си спомним от историята и днес:\n1.Кой извърши геноцида над българите с Баташкото и Старозагорското кланета.\n2.Геноцида над Арменците взел почти 2 млн. изклани предимно жени и деца.\n3.Кой подкрепя "ИДИЛ-даеш-умерена опозиция" и геноцида им над християни,кюрди и свободни сирийци.\n4.Кой е окупирал с войска Сев.Ирак против устава на ООН.\n5.Кой обстрелва от турска територия болници и жилищни квартали в Сирия избивайки деца и жени.\nСпомняйки си,ще разберем кой върши геноцид в Сирия и Ирак."\nасад-реалист преди 2 години\nза освобождаването от него ли говори


НЕДЕЙ ХВЪРЧА ВИСОКО, НЕ СИ БАТ БОКО! пък и да си - А.Х.Т.sekirata cekupama - kaldata.com - Форуми\nНЕДЕЙ ХВЪРЧА ВИСОКО, НЕ СИ БАТ БОКО! пък и да си\nПубликувано от Анита Христова Трифонова · 27 февруари\nНедей се възгордява, че си млад,\nстаростта ще дойде и при тебе,\nосвен ако врати на склад\nотварят ни днес мародери.\nНедей се подиграва днес\nна хора стари, болни в стрес!\nЗеленото листо в теб пожълтя,\nдар словото ти онемя.\nна ...един заблуден , който обижда възрастните хора\n27 февруари 20202.,Плевен\nПредишна статия КОТЕТО НА ДЕСИ\nСледваща статия ФАЛШИВИЯТ БАЩА И СЪПРУГ\nСтранен проблем при опит за буутване\nот Лорем Ипсум, преди 3 часа в Windows\nКаква да е съдбата на хората с увреждания? 1 2 3 4 63\nВсичко за кабинета "Бойко Борисов 3" 1 2 3 4 1476\nДума от последните две букви (част 6) 1 2 3 4 1276\nНа какво попаднахте днес 1 2 3 4 811


ДПС откри предизборната си кампания онлайн - ᐉ Новини от Fakti.bg - България | ФАКТИ.БГ\nПрофилът на кандидатите за народни представители е "млади и образовани", каза евродепутатът Илхан Кючук\nПубликувана: 15 Октомври, 2021 15:49\n24 КОМЕНТАРА | ВИДЯНА 1059\nРамадан Аталай: Оформят се два центъра на власт - "Дондуков" 1 и "Дондуков" 2 25 Ноември, 2021 23:30\nВаско Тодоров: Фандъкова откри неизползваем мост между "Люлин" и Западния парк 24 Ноември, 2021 16:08\nДПС откри предизборната си кампания на живо във Фейсбук. Представени бяха кандидат-депутатите от листите на партията, както и кандидат-президентската двойка Мустафа Карадайъ и Искра Михайлова.\nЕвродепутатът от ДПС и съпредседател на АЛДЕ Илхан Кючук каза, че профилът на кандидатите за народни представители е "млади и образовани". В 14 от листите средната възраст на кандидатите е 40 години, а най-младият е шефът на младежката структура в Добрич.\nДПС да се закрият\nизбирателите им разбират ли значението на тази дума....ако тоя КЮЧЕК са младите и образованите,не ми се мисли за старите и простите\nна Кара еди кой си в Турция , където каза , че Турция е неговата Родина , а тоя български евродепутат гледаше гордо !\nНЕ ЯДАТ СЛАНИНА АЗ СЪМ ТОЛКОВА МАЗНИ\nНа отркриването имаше ли кючеци? Ех, как съм ги изпуснала!\nЗапочнахме да лъжем бабичките и дядовците по селата, че ще им сменят имената, та да гласуват.. ама младежите не можем да излъжем...Какво ще правим незнаем вече, изчерпахме се..\nРашков трябва да дебне агитаторите на Дпс, защото те прекаляват доста и са нагли!\nОт там идвам\nБях и на гурбет след тях, заради тях. Оставиха ме без работа от завист, защото започнах да пробивам.. те не желаят кадърни. Видяхте им кадрите в 46то НС, селфаджий и послушковци. Сега работя срещу тях и Сега ги мразя..\nНикакъв диалог с тези грабители на ценности, преяждащи банкетаджийй, манипулатори и зли хора в това движение!!!\nим за народни представители били " млади " и образовани ? Като келнера и ДС ухо Ментов и Шиш от списъците , че и мама му !\nОт снимката по горе, помните ли от Росенец как лъжеше, че протестиращите са чупили автобусите на техния електорат. Помните ли как на едно видео пак на Росенец един от тях каза че са му платили 50 лева за да ходи там...Това е ДЪПЪСЪ! Рюшвети, интриги, доноси, лъжи...\nдоброто е че младите мохамедани, синове и внуци на старите излъгани български мохамедани вече не вярват на мантрата на Доган и сие че видите ли ние ако не сме са ви затрили което е огромна лъжа и спекулация с психиката на сънародницете ни, работя с хора от турския етнос и помаци и съм много впечатлен от тяхната работливост и искренност в отношенията между хората\nДПС е пълно с алиани и сигани. Сунитите не ги допускат! ЗАЩО ли? Ахмед АГА ще кажеш ли защо така бе чоджум? Хайде пийни си малко от уискито и помисли...Събирай си бастиона от КЖ и се разкарайте!!!\n200 хил. Толкова им е максимума от около 2,7 милиона гласуващи. На тези не вярват и онези дето се изпонаписаха "турчин " за да са обгрижвани повече. Така я знаят тази партия " Партията на самоубитите " . Няма друга такава в Европа с толкова загуби ако не си съгласен с ръководството. Няма излизане от там освен да бягаш в чужбина ,но и там те притиска родата. Те били демократични и свободни с водачи шепа мултимилионери от ДС .\nНе Шиши и Доги етническата партия. Символите на корупцията и кражбата на високо ниво. Ако има глупави хора, които също така са млади и образовани , нека да дадат подкрепа на тия тия престъпници и расисти.\nСЪРДЕЧЕН НЕУСПЕХ И ПРОВАЛ ИМ ЖЕЛАЯ.\nЩом започва кампанията д-у,п-я,с-е ще се друса здрав кючек ,ще се лее шербет и ще се маже имамбаялдъ ,а дудуците и кларинетите ще вият като на сватба..\nТази етническа партия не я ли закриха??? 30 г. нарушаване на Конституцията.\nДо коментар #16 от "православен":\nГрешиш .Турчина си е гадна работа, ще ти забие нож когато ти е най трудно.\nТурция е вашата родина,Милко Балев е вашия баща свинска коина е вашата партия еничери са вашите деца.


Торта от кроасани - Вкусно - Десерти - Edna.bg\n17.03.2016 06:41 11574\n2 или 3 опаковки в зависимост от размера, от любимите ви рула\n1 опаковка малки кроасанчета\n2 опаковки нишесте\n1 банан или друг плод по избор\nЗапочваме като приготвим крема. Вашето може да се приготвя по различен начин, в зависимост от вида, който сте взели, но в нашия случай сложихме 800 мл от млякото да заври, като в него прибавихме и захарта. През това време разтворихме двете нишестета в останалото мляко. Използвахме две, за да стане по-гъст и да стегне по-бързо, не е фатално да използвате едно, но ще трябва да почакате по-дълго.\nКогато млякото ни завря, добавихме разтворено нишесте на тънка струйка и разбъркахме, докато стане готово. А когато е готово трябва да го разделите на двете, като в едната половина начупвате млечния шоколад и разбърквате, докато се разтопи напълно.\nКогато кремчето ни е готово, нарязваме рулата на филийки с дебелина около сантиметър. Важно е да не е прекалено тънко, за да може да държи тортата. Във форма за кекс слагаме готварско фолио, за да ни е по-лесно после да обърнем тортата и редим филийките от рулата.\nКато ги наредим хубаво, изсипваме едната част от крема, няма значение коя, ние сложихме първо белия. След като го разстелим равномерно нареждаме кроасанчетата и парченцата от плода. И после заливаме с втория крем. Тук е моментът да кажем, че може да направите тортата и в различна форма, но най-вероятно ще ви е нужно и различно количество от съставките.\nСлед като наредим кроасанчетата и плода, изсипваме и другият крем и започваме с напояването на бисквитите. Ние ги напоихме в прекрасен домашен черешов компот, но може да използвате каквото пожелаете. Чисто мляко или разреден сироп. Важното е да не бъдат сухи. Когато ги напоите ги редите върху крема. Бисквитите ще бъдат дъното на нашият сладкиш.\nЗавива ме ги със стърчащото фолио и прибираме тортата в хладилника, докато стегне добре.\nПо желание може на водна баня да разстопите шоколад, за заливка. Просто сипвате 2-3 супени лъжици прясно мляко, натрошаватe шоколада вътре и бъркате, докато шоколадът е напълно разтопен. Това трябва да се случи чак след като тортата е стегнала обаче, за да я залеете след като сте я извадили от формата за кекс.\nСлед това е нужно шоколадът да изстине и тази прекрасна торта ще бъда гoтова за похапване! Да ви е сладко!\nВкусни домашни кроасани\nшоколад кроасан бисквити компот торта


Номер на обявата № 1274\n
Представяме ви едностаен апартамент, в района на Бизнес Хотела. Апартаментът се състои от антре, просторна стая, разделена на кътове, баня с тоалет. Жилището се предлага напълно обзаведено, разполага с всички необходими електроуреди, климатик. Подходящ е за сам човек или двойка. Номер на имот 16723. За повече информация и въпроси ние сме на ваше разположение: Contract real estate "Потърсете жилище, намерете дом"
\nПредставяме ви едностаен апартамент, в района на Бизнес Хотела. Апартаментът се състои от антре, просторна стая, разделена на кътове, баня с тоалет. Жилището се предлага напълно обзаведено, разполага с всички необходими електроуреди, климатик. Подходящ е за сам човек или двойка. Номер на имот 16723. За повече информация и въпроси ние сме на ваше разположение: Contract real estate "Потърсете жилище, намерете дом"


Когато се падне в петък 13-ия ден от месеца, това се смята за "лош късмет" в много култури.\nТова суеверие датира от Средновековието и е свързано с проклятието на тамплиерите.\nТамплиерите или рицарите на Христос и Храма на Соломон са орден, основан през 1119 г. от малка група рицари. Мисията му е да защитава поклонниците, които пътуват до Светата земя - Йерусалим.\nПрез XII-XIII век орденът се занимава с лихварство и става много богат, придобива обширни поземлени имоти както в държавите, създадени от кръстоносците на територията на Палестина и Сирия, така и в Европа.\nПрез 1307, именно на 13-ти в петък, френският монарх Филип IV решава да подобри финансовото си положение за сметка на тамплиерите и заповядва ареста на членовете на Ордена по обвинение в ерес. Рицарите са измъчвани и убити. Според легендата магистърът на ордена проклина виновните за това.\nНие още веднъж подчертаваме, че страховете, свързани с този ден, нямат научно потвърждение и не са нищо повече от суеверия.\nМитът се възражда\nПрез 1980 г. излиза американски филм на ужасите, наречен "Петък, 13-ти", за убиец маниак с хокейна маска. Филмът има повече от 10 продължения и адаптации, последната от които бе пусната през 2009 година.\nПопуляризатори на суеверието за петък 13 станаха и компютърните хакери, които често насрочват разпространението на вируси точно до тази дата. Например, епидемията от компютърния вирус Israeli Virus стартира на 13 май, в петък, през 1988 г.\nЗащо хората се страхуват от числото 13?\nВ християнската култура числото 13 се смята за нещастен. Повечето изследователи отдават това на факта, че по време на тайната вечеря Юда сяда на масата тринадесети. Както знаете, този апостол се обесва скоро след екзекуцията на Христос. Поради тази причина през XIX век в Европа се разпространява суеверието, че ако 13 човека седнат на маса, един от тях със сигурност ще умре в рамките на една година след това. Имало е дори професия "четиринадесети гост", който е канен на трапезата, за да се избегне нещастното число.\nКак се отнасят към това число в различните страни?\nВъв Великобритания има поверие, че в пътък 13-ти не трябва да се влиза в морето, а в Испания и Португалия този ден се счита за добър за морски разходки.\nБританците се опитват да не насрочват операция за този ден и да не ходят на лекар. Французите избягват компанията от 13 души, а ако това е броят на събраните хора, слагат на масата допълнителни прибори за 14-ия гост.\nАмериканците се отнасят внимателно към числото 13. Рядко в киносалон можете да намерите седалка с номер 13, 13-ти етаж, няма стаи с номер 13-ти в хотелите, няма кола във Формула 1 с номер 13.\nБолезненият страх от числото 13 се нарича трискаидекафобия (triskaidekaphobia). Специално страхът от петък 13-ти се нарича параскаведекатриафобия (paraskavedekatriaphobia) или фригатрискаидекафобия.


Бижута SWAROVSKI® TILTED CHATON Crystal, Бял цвят, Колие с обеци, Код PR S543\nБижута SWAROVSKI® TILTED CHATON Crystal, Бял цвят, Колие с обеци Prestige® - Авторска бижутерия на Bokacha® . Бижута от две части, колие и обеци с оригинални кристали Сваровски в интересна форма на диамант. Бижутата са с атрактивна форма и два цвята - бял и син. Захващането на обеците е на винт, а колието е изработено от бижутерийна сплав с родиево покритие. Дължината на колието е 45см с възможност за удължаване 5см. Цветът на колието и обеците е Crystal, Бял цвят. Размерът на кристала на обеците и колието е 14мм. Моделът е предпочитан подарък за жена по повод Рожден или Имен ден. Произход на кристала - Австрия. Произведено в България от Bokacha.com Получавате комплекта в оригинална фирмена кутия Bokacha®, подаръчна торбичка и сертификат за произход на кристала Сваровски.\nВие оценявате:Бижута с кристали Swarovski® TILTED CHATON Crystal, Бял цвят, Колие с обеци, Код PR S543\nБижута с кристали Swarovski® BRIOLETTE 11мм Crystal, Бял цвят, Чоукър и Обеци, Код PR S503\n45,99 лв. 89,99 лв.\nБижута с кристали Swarovski® CUBE, Crystal Aurore Boreale** AB - Бял цвят, Чоукър и Обеци (8 и 6мм), Код PR S504


Виваком - Flashnews\nвторник, 30 ноември, 20:20\nФеновете на смартфоните с марка Motorola имат възможност да закупят модела motorola defy в магазините на Vivacom и онлайн, при много изгодни условия. Това, което отличава този модел от останалите на пазара е неговата издръжливост. motorola defy е проектиран да издържа на удари при повтарящи се изпускания от всяка страна […]\nVivacom стартира нова игра, наречена „Създай своя детски профил в EON TV“. Тя ще се проведе от 15 ноември до 31 декември 2021 година. Първите 1000 участници, изпълнили условията на играта, ще получат подарък детско дистанционно управление EON KIDS. За да го спечелят, те трябва да имат активна EON телевизионна […]\nЯвор Цветков поема поста директор Продажби магазинна мрежа към Търговска дирекция на Vivacom. Той е част от компанията от почти 12 години, през които е заемал различни мениджърски позиции – Регионален мениджър магазинна мрежа за регион Плевен и Старши мениджър магазинна мрежа на оператора, зона Северозапад. Явор Цветков има […]\nУстройствата поддържат 5G мрежата на телекома и могат да бъдат закупени на изплащане за период от 36 месеца Vivacom вече предлага в своите търговски обекти и на сайта си новите смартфони от фамилията iPhone на Apple, представени съвсем наскоро. Това включва моделите iPhone 13, iPhone 13 Pro, iPhone 13 Pro […]\nСмартфонът Realme C21 може да бъде закупен в търговската мрежа и онлайн магазина на Vivacom при много атрактивни условия. Телефонът се отличава със стилен геометричен дизайн, съчетан с премиум функционалност и производителност, както и мощна батерия. Дисплеят на Realme C21е 6.5-инчов. В добавка съотношението на екрана към тялото е […]\nУчебната година започва с множество иновативни продукти за ученици от Vivacom С наближаването на 15 септември Vivacom предлага селекция от иновативни устройства за учениците, които да им помагат и да направят образователния процес по-приятен и пълноценен. Предложенията включват детския часовник MyKi Watch 4 LITE, гривната Canyon Smart Band, както и […]\nПочитателите на марката Samsung имат възможност да се сдобият с още един топ смартфон от този бранд при много изгодни условия. Това е моделът Galaxy A52s 5G, който прави редица иновативни технологии по-достъпни за потребителите. Той вече се предлага в магазините на Vivacom и онлайн на изплащане за 36 м. […]\nСамо в магазините на телекома PlayStation®5 Digital Edition ще се предлага в ексклузивна комбинация с 55-инчов телевизор Sony От 1-ви август, само в магазините на Vivacom, ще се предлага ексклузивната комбинация от най-новата игрова конзола PlayStation®5 и телевизор Sony TV XR-55X90J със стилен дизайн, безкомпромисен звук и изключителен естествен контраст […]\nПлатформата стимулира креативността и усвояването на нови знания при най-малките Абонатите на EON PREMIUM и EON FULL вече могат да се възползват от мобилното приложение Hopster, както и видео услугата Hopster On Demand, включени безплатно в пакетите им, а за EON LIGHT е налична възможност за добавяне като допълнителен пакет […]


Шокиращо, но факт! Диета с хляб ще ви помогне да свалите 6 кила за 5 дни! – Новини от България – политика, спорт, шоу\nШокиращо, но факт! Диета с хляб ще ви помогне да свалите 6 кила за 5 дни!\nТЕМИ:Диета за 5 дниДиета с хлябХлебна диета\tАко спазвате стриктно режимът, не трябва да имате проблеми да свалите от 3 до 6 килограма за 5 дни!\nИскате ли да свалите екстремно бързо няколко килограма за по-малко от седмица!? Тази революционна диета е за вас! Нейните създатели твърдят, че в рамките на 5 дни трябва да свалите между 3 и 6 килограма, в зависимост от начинът ви на живот и стриктното придържане към хранителният режим.\nПозволено ви е да пиете колкото вода и кафе искате на ден, но не трябва да прекалявате с млякото. Не повече от 300мл мляко е разрешено за деня. Газираните напитки и алкохолът са напълно забранени. Колкото и да сте пристрастени към тях, вярваме, че за 5 дни ще успеете да ги ограничите. Разполагате с 4 варианта за ЗАКУСКА, ОБЯД И ВЕЧЕРЯ. Може да си избирате от тях в зависимост от вкусовите си предпочитания, но не и да правите други размествания. Например – днес решавате, че за ЗАКУСКА ще ядете вариант 2, а за ОБЯД вариант 1, а за ВЕЧЕРЯ вариант 3. Други размествания на продукти не може да правите!\nВариант 2 – 200 гр. задушена или печена риба, 125 гр. варени картофи, 200 гр. зелена\nсалата с дресинг от кисело мляко или горчица, 1 банан.\nСтремете се да се храните на 4 часа. Пийте много вода, за да намалите апетита и да увеличите чувството за ситост в стомаха.\nBe the first to comment on "Шокиращо, но факт! Диета с хляб ще ви помогне да свалите 6 кила за 5 дни!"


RBA/RDA резервни части: Изолатор за пина на Кайфун 5 II\nРезервен елемент за подмяна на изпарителя Кайфун Кайфун 5 / Кайфун 5 мини. Изработен е от полиформалдехид - РОМ. Има вариант на този изолатор за някои клонинги който е по голям по диаметър!\nДиаметър: 4,9 мм\nВисочина: 2,4 мм.\nВътрешен диаметър: 3,2 мм\nТегло: 0,2 гр.\nДифузьори за Dvarw V.2Стъкло за Profile Unity 6 мл.